Sibīrijas skalbe

Sibīrijas skalbe jeb Sibīrijas īriss (), ir daudzgadīgs skalbju dzimtas lakstaugs, kas izplatīts Eiropā un Centrālāzijā. Tas ir ziemcietīgs augs., https://www.latvijasdaba.lv/augi/iris-sibirica-l/

 Apraksts 
Sibīrijas skalbei raksturīgi stingri ziedkāti, kuri parasti ir nevienāda garuma, zobenveida lapas, stāvs, vienkāršs un kails stublājs un krāšņi ziedi. Auga garums parasti ir no 40 cm līdz 150 cm. Lapas šauras, platumā aptuveni no 2 mm līdz 8 mm, lineāras un piestiprinātas pie stublāja pamata. Stublāja galā veidojas 1—3 tumši zili, violeti ziedi (retos gadījumos var būt arī gaiši, teju balti)., Anastasiya Odintsova, New Data On Pollination Of Iris Sibiricia L. (Iridiciae). Ivan Franko National University of Lviv,2014. Pie zieda pamata veidojas arī īsas, plēvjveida pieziedlapas. Tā apziednis ir divkāršs, sastāvot no 3 iekšējā un 3 ārējā apziedņa lapām. Iekšējās apziedņa lapas ir stāvas un šauras, bet ārējās — platākas, atliekušās. Ziedu drīksnas, līdzīgi kā iekšējās apziedņa lapas, ir ar šķeltu galu. Auglis ir trīsšķautņaina pogaļa bez knābja. Sakneņi ir resni, ložņājoši. Ļoti bieži sakneņa augšējā daļa brūna, klāta ar iepriekšējā gada lapu maksts atliekām.L.Keirāns, Iepazīsim Latvijas augus, Rīga ”Zvaigzne “1993Normunds Priedītis, Latvijas augi, Gandrs, Rīga, 2014

 Izplatība 
Kontinentālās izplatības suga centrālajā un austrumu Eiropā un Rietumsibīrijā. 

Latvijā sastopama gandrīz visā teritorijā. Nelielas grupas mitrās mežmalās un meža pļavās, purvainās pļavās, zāļu purvos ezeru ieplakās un grāvjos. Nosusināšanas un pļavu kultivēšanas dēļ izzūdošs augs. Dekoratīvo īpašību dēļ šis augs daudzviet tiek audzēts dārzos kā krāšņumaugs.Bo Mossberg, Lennart Stenberg, Den nya nordiska.FLORA, Svenska, 2010 

 Audzēšana 
Vislabākie apstākļi Sibīrijas skalbju augšanai ir vieta ar pilnīgu saules apgaismojumu. Attiecībā uz augsni, tā var būt dažāda, tomēr vēlams, lai tā būtu irdena, caurlaidīga, ielabota. Vēlams, lai tā būtu neitrāla vai vāji sārmaina. Laistīšana nav nepieciešama, jo skalbēm patīk sausums (izņemot jaunos stādus augšanas periodā). Zied maijā, jūnijā.http://extension.usu.edu/boxelder/files/uploads/Iris.pdf , Utah University,Growing Iris. 2004, Utah,  51 South University Provo, UT 84601. 801-851-8460

 Apdraudētība 
Ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

 Atsauces 

Kategorija:Lauksaimniecības kultūras
Kategorija:Skalbes